న్యూఢిల్లీ, మార్చి 20: ఈవీఎంల స్థానంలో వీవీపీఏటీ(ఓటర్ వెరిఫీడ్ పేపర్ ఆడిట్ ట్రయల్) యంత్రాలను ప్రవేశ పెట్టేందుకు అవసరమైన నిధులు మంజూరు చేయాలని, ఈ విషయంలో ప్రధాని నరేంద్ర మోదీ నేరుగా జోక్యం చేసుకోవాలని కేంద్ర ఎన్నికల సంఘం కోరింది. దీనికి సంబంధించి ఇప్పటికి తాము సంబంధిత శాఖలకు పదిసార్లు లేఖలు రాశామని అయినా ఎలాంటి ప్రయోజనమూ లేకుండా పోయిందని ఈసీ ఆవేదన వ్యక్తం చేసింది. ఈ క్రమంలో ప్రధాన ఎన్నికల కమిషనర్ నసీం జైదీ తాజాగా ప్రధానికి రాసిన లేఖ ఒకటి బయటకు పొక్కింది. లేఖ సారాంశం.. ‘‘2019లో జరిగే లోక్సభ, పలు రాష్ర్టాల అసెంబ్లీ ఎన్నికలకు కచ్చితంగా వీవీపీఏటీలనే వినియోగించాలని సుప్రీం కోర్టు ఇప్పటికే మమ్మల్ని ఆదేశించింది. ఒక్కొక్క వీవీపీఏటీ మిషన్ ఖరీదు రూ.19,650 చొప్పున మొత్తం 16,15,066 మిషన్లను కొనుగోలు చేయాల్సి ఉంది. దీనికిగాను రూ.3600 కోట్లు ఖర్చు అవుతుంది. వీటిని భారత ఎలక్ర్టానిక్స్ లిమిటెడ్(బీఈఎల్), ఎలక్ర్టానిక్స్ ఆఫ్ ఇండియా లిమిటెడ్(ఈసీఐఎల్)లు తయారు చేస్తున్నాయి.. అయితే, సకాలంలో నిధులు మంజూరు చేయని కారణంగా మిషన్ల తయారీలో జాప్యం చేస్తున్నాయి. ఈ విషయమై 2014, జూన్ 16నే న్యాయశాఖకు ప్రతిపాదన పంపాము. వీవీపీఏటీ మిషన్లు లేకుండా ఎన్నికలు నిర్వహిస్తున్నందుకు మాపై ఇప్పటికి సుప్రీం కోర్టులో రెండు పిటిషన్లు దాఖలయ్యాయి. మరోపక్క, ప్రస్తుత ఈవీఎంల పారదర్శకతపై దేశవ్యాప్తంగా విమర్శలు ఎదురవుతున్నాయి. ఈ నేపథ్యంలో తమరు(ప్రధాని) జోక్యం చేసుకుని నిధులు మంజూరయ్యేలా చూడగలరు’’ అని జైదీ ప్రధానికి లేఖ రాశారు. కాగా, ఉత్తరప్రదేశ్ ఎన్నికల్లో వినియోగించిన ఈవీఎంలలో అవకతవకలు జరిగాయని, వీటిపై రెండు మూడు రోజుల్లో కోర్టును ఆశ్రయిస్తామని బీఎస్పీ అధినేత్రి మాయావతి ప్రకటించారు.
newdhilly, marchi 20: eevaemla sthaanamlo vvpat(otar verifeed paper audit trial) yantraalanu pravesha pettenduku avasaramaina nidhulu manjuru cheyalani, ee vishayamlo pradhaani narendra modii nerugaa jokyam chesukovalani kendra ennikala sangham korindi. deeniki sambandhinchi ippatiki taamu sambandhita saakhalaku padisaarlu lekhalu rasamani aina elanti prayojanamuu lekunda poyindani eesee aavedana vyaktam chesindi. ee kramamlo pradhaana ennikala commisioner naseem jaidii taajaagaa pradhaaniki raasina lekha okati bayataku pokkindi. lekha saaraamsam.. ‘‘2019loo jarige loksabha, palu rashrtala assembley ennikalaku kachitamgaa vvpneeetlane viniyoginchaalani supreem kortu ippatike mammalni aadesinchindi. okkokka vvpat mishan khareedu roo.19,650 choppuna mottam 16,15,066 mishanlanu konugolu cheyalsi undi. deenikigaanu roo.3600 kotlu kharchu avutundi. veetini bhaarata elecrtanics limited(blal), elecrtanics af india limited(ecil)lu tayaaru chestunnayi.. ayithe, sakaalamlo nidhulu manjuru cheyani kaaranamgaa mishanla tayaareelo jaapyam chestunnayi. ee vishayamai 2014, joon 16nee nyaayasaakhaku pratipaadana pampaamu. vvpat mishanlu lekunda ennikalu nirvahistunnanduku maapai ippatiki supreem kortulo rendu pititionlu daakhalayyaayi. maropakka, prastuta eevaemla paaradarsakatapai desavyaaptamgaa vimarsalu eduravutunnaayi. ee nepathyamlo tamaru(pradhaani) jokyam chesukuni nidhulu manjurayyela chudagalaru’’ ani jaidii pradhaaniki lekha raasaaru. kaga, uttarapradesh ennikallo viniyoginchina eevaemlalo avakatavakalu jarigayani, veetipai rendu moodu rojullo kortunu aasrayistaamani bsp adhinetri mayavati prakatinchaaru.